OBH 2545/2003.
Az állampolgári jogok országgyűlési biztosának jelentése
Ügyintéző: Dr. Kristó Annamária
Az eljárás megindulása:
A panaszos beadványában kifogásolta, hogy a gyógyszertámogatásra vonatkozó kormányrendeletben az osteoporosisban szenvedő betegek gyógykezelésére szolgáló „Fosamax 70” gyógyszert a női betegeknek 90%-os ártámogatással lehet felírni, míg a férfi betegeknek ugyanezt a gyógyszert csak 10%-os támogatással. A panaszos sérelmezi az ugyanabban a betegségben szenvedő a betegek nemek szerinti megkülönböztetését. 
Érintett alkotmányos jog:
•	Diszkriminácó tilalma:
70/A. § (1) A Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül.
(2) Az embereknek az (1) bekezdés szerinti bármilyen hátrányos megkülönböztetését a törvény szigorúan bünteti.
(3) A Magyar Köztársaság a jogegyenlőség megvalósulását az esélyegyenlőtlenségek kiküszöbölését célzó intézkedésekkel is segíti.
Az ügy jogszabályi háttere:
A társadalombiztosítási támogatással rendelhető gyógyszerekről és a támogatás összegéről szóló 1/2003. (I. 21.) ESzCsM rendelet
3. számú melléklet az 1/2003. (I. 21.) ESzCsM rendelethez
A közfinanszírozás alapjául elfogadott ár 90%-os vagy meghatározott összegű támogatásával rendeli:
27/b. Osteodenzitometriával igazolt osteopenia/osteoporózis esetén - centrálisan vagy perifériásan mért T-score-1,0 érték alatt - az Osteoporosis Centrum (1) szakorvosa - legfeljebb egy éven át - az alábbi gyógyszereket:
Activelle filmtabletta
Alpha D3 0,25 mcg kapszula
Alpha D3 1 mcg kapszula
Cyclo-Premella drg.
Dermestril 100 TDS tapasz
Dermestril 25 TDS tapasz
Dermestril 50 TDS tapasz
Dermestril Septem 25 TDS tapasz
Dermestril Septem 50 TDS tapasz
Dermestril Septem 75 TDS tapasz
Divigél 0,5 mg/dózis gél
Divigél 1 mg/dózis gél
Divina tabl.
Divitren tabl.
Estraderm MX 100 tapasz
Estraderm MX 25 tapasz
Estraderm MX 50 tapasz
Estraderm TTS 100 tapasz
Estraderm TTS 25 tapasz
Estraderm TTS 50 tapasz
Estragest TTS tapasz
Estramon 100 transzdermális tapasz
Estramon 25 transzdermális tapasz
Estramon 50 transzdermális tapasz
Estrimax filmtabletta
Estrofem 2 mg filmtabletta
Klimonorm drg.
Kliogest filmtabletta
Livial tabletta
Oesclim 25 transzdermális tapasz
Oesclim 50 transzdermális tapasz
Pausogest filmtabletta
Premella 2,5 mg drg.
Premella 5 mg drg.
Systen 50 TTS tapasz
Triaklim filmtabletta
Trisequens N filmtabletta
Trisequens N forte filmtabletta
Vitamin D3 3000 NE (Bioextra) kapszula
Vitamin D3 Fresenius tabl.
27/c. Osteodenzitometriával igazolt osteoporosis esetén - centrálisan vagy perifériásan mért T-score-2,5 érték alatt - az Osteoporosis Centrum (1) szakorvosa - legfeljebb egy éven át - az alábbi gyógyszert:
Biostin 100 NE injekció
Biostin 50 NE injekció
Calco 100 NE inj.
Calco 50 NE inj.
Calco 100 NE/adag orrspray
Miacalcic 100 NE inj.
Miacalcic 200 orrspray
Miacalcic 50 NE inj.
Tridin rágótabletta
27/d. Osteodenzitometriával igazolt - centrálisan vagy perifériásan mért T-score-2,5 alatti érték esetén - postmenopauzális osteoporozis kezelésére az Osteoporosis Centrum (1) szakorvosa - legfeljebb egy éven át - az alábbi gyógyszert:
Actonel 5 mg filmtabletta
Fosamax 10 mg tabletta
Fosamax 70 mg tabletta
27/e. Osteodenzitometriával igazolt postmenopauzális osteoporosis kezelésére - centrálisan vagy perifériásan mért T-score-2,5 alatti érték esetén - azon betegeknél, akiknél thromboembólia fokozott veszélye nem áll fenn, az Osteoporosis Centrum (1) szakorvosa - legfeljebb egy éven át - az alábbi gyógyszert:
Evista 60 mg filmtabletta
Megállapított tényállás és a vizsgálat megállapításai:
A panasz alapján lefolytatott vizsgálat eredményeként a következőket állapítottam meg. 
A panaszolt készítmények a hatályos jogszabály értelmében 90%-os támogatással rendelhetők - a rendelet 3. számú mellékletének 27/b-c-d-e. pontjai értelmében az ott meghatározott diagnosztika alapján, osteodenzitometriával igazolt osteopenia esetén - a kijelölt Osteoporosis Centrum szakorvosa által.
A felsorolásból látható, hogy amennyiben a beteg az Osteoporosis Centrum gondozása alatt áll, minden esetben kiemelt szintű társadalombiztosítási támogatással kapja az ott szereplő, és a betegségének megfelelő készítményeket. 
A panaszolt esetben azonban feltehetően csupán téves információról van szó, hiszen a panaszos által konkrétan hivatkozott gyógyszer a postmenopauzális osteoporózis kezelésére adható, ami kifejezetten és elsősorban női betegség. 
Az egyes gyógyszerek társadalombiztosítási támogatásának megítélésekor a terápiás igények mellett a rendelkezésre álló pénzügyi keretek is befolyással bírnak, amely objektív tényező és általánosságban nem értékelhető alkotmányos jogsérelemnek, bár a betegek ellenvéleményét válthatják ki. 
A fenti tényállás alapján diszkrimináció tilalmával összefüggésben alkotmányos jogsérelmet nem állapítottam meg. 

Budapest, 2003. május 27.

Lenkovics Barnabás